Re: Die Afrikaner: Jaap Marais: 1999 jaar van beslissing
In article Herstigte Nasionale Party/ Die Afrikaner writes: > From: Herstigte Nasionale Party/ Die Afrikaner > Subject: Die Afrikaner: Jaap Marais: 1999 jaar van beslissing > Date: Fri, 24 May 1996 23:13:51 -0700 > Uittreksel vanuit Die Afrikaner van 24 - 30 Mei 1996. Die Afrikaner is die > lyfblad van die Herstigte Nasionale Party (HNP). > ********************************************************** > Jaap Marais: 1999 jaar van beslissing > DIE jaar 1999 word al belangriker as 'n teikendatum vir die > herlewing van Afrikanernasionalisme, het mnr. Jaap Marais laat > blyk tydens die afgelope Hoofbestuursvergadering van die HNP op > Saterdag 18 Mei in Pretoria. Mnr. Marais het daarop gewys dat > die bedreiging vir die Afrikaner nie net op daardie stadium sy > hoogtepunt gaan bereik nie, maar ook dat die herdenking van die > uitbreek van die Tweede Vryheidsoorlog 'n besliste uitwerking op > die loop van gebeure gaan hê. > Daar is reeds aanduidings dat die ANC-Zoeloe-botsing teen > daardie jaar sy toppunt gaan bereik, die volgende kommunistiese > verkiesing moet in daardie jaar plaasvind, en die aanduidings is > dat die vervolging deur die Tutu-kommissie ook teen daardie tyd > sy hoogtepunt gaan bereik. Die aangepaste tydskale dui daarop > dat die Tutu-kommissie nie sy werk binne die bestemde tyd van 18 > maande afgehandel sal hê nie, dit is reeds tot twee jaar verleng, > en dit sal ook die jaar daarna voortgesit moet word. Dan is dit > die jaar 1999. > Die HNP het aangedui dat 1999 die einde van die eerste > driejaar-plan is om te ywer vir die herwinning van die Afrikaner > se vryheid. Dit is dus veral vir die Afrikaner 'n hoogtepunt- > jaar waartydens hy sal moet bewys dat dit hom erns is om dit wat > hy verloor het, weer terug te wen. > Mnr. Marais was baie stellig daaroor dat die Afrikaner sal moet > terugvat dit wat van hom geroof is die afgelope paar jaar. > 1999 gaan die jaar van die groot botsing wees. Die ANC het > reeds aanduidings gegee dat dit binne hulle beplanning lê om > vanuit hulle perspektief die uitbreek van die Tweede > Vryheidsoorlog te herdenk, en sodoende die inisiatief uit die > hande van die Afrikaner te neem. Die Britse regering sal hierby > betrek word, en dit het net een doel: die Afrikaner sal in die > beskuldigdebank geplaas word. Dit sal 'n tweeledige uitwerking > hê. Eerstens sal die Afrikaner verantwoordelik gehou word vir > die uitbreek van die oorlog in 1899. Sodoende sal die Britte > verontskuldig word. Tweedens sal die Afrikaner in 1999 in die > beskuldigdebank geplaas word vir sy optrede teen Swartes "tydens > die jare van apartheid". Dit is juis in hierdie verband dat die > Tutu-kommissie so 'n deurslaggewende rol moet speel - die > Afrikaner moet met 'n skuldkompleks opgesaal word wat hom > magteloos sal laat om op te tree, terwyl die Afrikaner se naam > soos in die verlede sleg gemaak word in die buiteland as die > sogenaamde groot onderdrukker van die Swarte. > Dit is juis teen hierdie sielkundige aanslag dat die HNP die > Afrikaner sal moet waarsku, en hom trots maak op sy geskiedenis > en sy heldedom. Die Afrikaner sal teen 1999 'n nuwe besieling > uit 'n epochmakende fase van sy geskiedenis moet put wat hom moet > inspireer om die stryd voort te sit teen die magte wat > wederregtelik oor hom regeer. > Daar is geen ander party wat op hierdie stadium leiding in > Afrikaner-geledere kan neem nie. Die NP se kapitulasie voor die > ANC oor die Grondwet en die verdeeldheid in sy geledere oor sy > uittrede uit die RNE mag hom nog meer kragteloos as tevore. Die > VF is nooit bedoel as 'n permanente opposisieparty nie. Sy rol > is ook uitgespeel toe hy Mandela gehelp het om 'n vreedsame > oorgang na 'n nuwe bedeling te verseker. Sy vreemde > bondgenootskappe, soos met Idasa wys op sy verraderlike aard, en > veral die rol wat Tienie Groenewald gespeel het om die Afrikaner > uit te verkoop, vervreem hierdie party van die Afrikaner. Die > KP is in so 'n moeilike posisie na die onthullings in adv. Piet > Pretorius se boek, Volksverraad, dat dit net nog 'n fase geword > het in die totale induiestorting van hierdie party. Daar is tans > net 'n handjievol oor van sy oorspronklike ondersteuners, en na > die verskyning van die boek het hulle ook nou bedenkinge oor > hulle leiers. > Die groot probleem vandag is dat die KP sowel as die AVF gestig > is om die NP se program te laat vlot. Agter die stigting van > hierdie organisasies sit Toekomsgesprek wat ge�nfiltreer is deur > sowel NI as die Afrikaner (Broeder)bond. > In die lig van al hierdie gebeure weet die HNP nie wie om te > vertrou nie. Die HNP sal vanuit sy beginselbasis moet hard werk > om van die R5 miljoen Stryd en Versetfonds 'n sukses te maak en > die verset teen die kommunistiese ANC-regime tot 'n hoogtepunt > op te bou. > Mnr. Marais het daarop gewys dat die doel van die Afrikaner se > vyand is om hom te vernietig. Hierteen sal die Afrikaner hom > moet verset. Die enigste middel wat hy daartoe het, is die > beginselbasis van die HNP. 1999 is die sleutel tot alle verset, > en alles wat die HNP aanpak, moet hiermee rekening hou, aldus > mnr. Marais. > ******************************************************** > Redaksie, Die Afrikaner > Die toespraak waarvan hierdie berig melding maak is beskikbaar op > oudio-kasset. Die prys is R25-00. > Bestel vanaf: Die Hoofsekretaris, HNP, Posbus 1888, Pretoria, 0001 Oh bugger off!!!